ᱯᱚᱫᱢᱚ ᱭᱚᱝᱪᱚᱱ

ᱯᱚᱫᱢᱚ ᱭᱚᱝᱪᱚᱱ ᱫᱚ ᱞᱟᱫᱟᱠᱷ ᱨᱮᱱ ᱢᱤᱫᱴᱟᱹᱝ ᱵᱷᱟᱨᱚᱛᱤᱭᱚ ᱩᱫᱭᱚᱢᱤ ᱠᱟᱱᱟᱭ᱾ ᱩᱱᱤ ᱫᱚ ᱯᱷᱮᱥᱚᱱ ᱰᱤᱡᱟᱭᱱᱚᱨ ᱞᱮᱠᱟᱛᱮ ᱴᱨᱮᱱᱤᱝ ᱮ ᱦᱟᱛᱟᱣ ᱟᱠᱟᱫᱟ᱾ ᱩᱱᱤ ᱫᱚ ᱱᱟᱢᱡᱟ ᱠᱩᱴᱩᱨ ᱟᱨ ᱱᱟᱢᱡᱟ ᱰᱟᱭᱱᱤᱝ ᱨᱮᱱ ᱢᱟᱹᱞᱤᱠ ᱠᱟᱱᱟᱭ ᱟᱨ ᱞᱟᱫᱟᱠᱷ ᱨᱮᱱᱟᱜ ᱫᱤᱥᱚᱢ ᱨᱮᱱᱟᱜ ᱟᱨᱴ ᱟᱨ ᱠᱟᱹᱨᱜᱟᱹᱲ ᱟᱨ ᱡᱚᱢ ᱧᱩ ᱨᱩᱣᱟᱹᱲ ᱫᱚᱦᱚ ᱞᱟᱹᱜᱤᱫ ᱛᱮ ᱩᱱᱤ ᱵᱟᱰᱟᱭᱚᱜ ᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱠᱟᱹᱢᱤ ᱠᱚ ᱵᱟᱠᱷᱨᱟ ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱟᱠᱟᱫᱟ᱾

ᱠᱟᱹᱢᱤ
ᱯᱚᱫᱢᱚ ᱭᱚᱝᱪᱚᱱ ᱫᱚ ᱑᱙᱙᱑ ᱥᱮᱨᱢᱟ ᱨᱮ ᱞᱟᱫᱟᱠᱷ ᱨᱮ ᱡᱟᱱᱟᱢ ᱞᱮᱱᱟ, ᱱᱚᱣᱟ ᱫᱚ ᱠᱚᱧᱮ ᱵᱷᱟᱨᱚᱛ ᱨᱮ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱞᱮᱰᱤ ᱥᱨᱤ ᱨᱟᱢ ᱠᱚᱞᱮᱡᱽ ᱟᱨ ᱫᱤᱞᱞᱤ ᱟᱨ ᱞᱚᱱᱰᱚᱱ ᱠᱷᱚᱱ ᱯᱷᱮᱥᱚᱱ ᱰᱤᱡᱟᱭᱱᱤᱝ ᱠᱳᱨᱥ ᱮ ᱯᱩᱨᱟᱹᱣ ᱟᱠᱟᱫᱟ᱾ ᱞᱟᱫᱟᱠᱷ ᱨᱩᱣᱟᱹᱲ ᱦᱮᱡ ᱞᱟᱦᱟ ᱨᱮ, ᱫᱤᱞᱞᱤ, ᱞᱚᱱᱰᱚᱱ ᱟᱨ ᱢᱩᱢᱵᱟᱭ ᱨᱮ ᱧᱩᱛᱩᱢᱟᱱ ᱢᱮᱜᱟᱡᱤᱱ ᱥᱟᱶ ᱠᱟᱹᱢᱤ ᱟᱠᱟᱫᱟ᱾ ᱟᱡᱟᱜ ᱵᱤᱡᱽᱱᱮᱥ ᱯᱟᱨᱴᱱᱚᱨ ᱡᱤᱜᱢᱮᱛ ᱰᱤᱥᱠᱮᱴ ᱥᱟᱶᱛᱮ, ᱭᱚᱝᱪᱚᱱ ᱫᱚ ᱒᱐᱑᱖ ᱥᱟᱞ ᱨᱮ ᱱᱟᱢᱡᱟ ᱠᱩᱴᱩᱨ ᱞᱩᱜᱽᱲᱤ ᱠᱚᱢᱯᱟᱹᱱᱤ ᱮ ᱵᱮᱨᱮᱫ ᱠᱮᱫᱟ᱾ ᱱᱚᱣᱟ ᱫᱚ ᱴᱚᱴᱷᱟ ᱨᱮᱱᱟᱜ ᱯᱟᱨᱚᱢᱯᱚᱨᱤᱠ ᱞᱩᱜᱽᱲᱤ ᱡᱮᱞᱮᱠᱟ ᱯᱟᱥᱢᱤᱱᱟ ᱟᱨ ᱠᱷᱟᱥᱤ ᱠᱷᱚᱱ ᱩᱵ (ᱞᱟᱫᱟᱠᱷᱤ: ᱱᱟᱢᱵᱩ), (ᱞᱟᱫᱟᱠᱷᱤ: ᱠᱷᱩᱞᱩ) ᱭᱟᱠ ᱟᱨ ᱩᱸᱴ ᱠᱷᱚᱱ ᱵᱮᱱᱟᱣ ᱠᱟᱛᱮ ᱛᱮᱭᱟᱨ ᱟᱠᱟᱱ ᱡᱟᱠᱮᱴ ᱟᱨ ᱠᱮᱯ ᱮ ᱵᱮᱱᱟᱣᱟ᱾ ᱰᱤᱥᱠᱮᱴ ᱟᱡ ᱛᱮᱜᱮ ᱯᱮᱭᱟᱡᱽ, ᱥᱩᱨᱭᱚᱢᱩᱠᱷᱤ ᱟᱨ ᱜᱩᱞᱟᱹᱵᱽ ᱵᱮᱵᱷᱟᱨ ᱠᱟᱛᱮ ᱨᱚᱝ ᱮ ᱵᱮᱱᱟᱣᱟ᱾

ᱱᱚᱣᱟ ᱞᱩᱜᱽᱲᱤ ᱨᱮᱸᱡᱽ ᱫᱚ ᱒᱐᱑᱙ ᱥᱟᱞ ᱨᱮ ᱞᱚᱱᱰᱚᱱ ᱯᱷᱮᱥᱚᱱ ᱣᱤᱠ ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ᱾ ᱱᱟᱢᱡᱟ ᱨᱮᱱᱟᱜ ᱞᱮᱦ ᱨᱮ ᱢᱤᱫᱴᱟᱹᱝ ᱫᱩᱠᱟᱱ ᱢᱮᱱᱟᱜᱼᱟ, ᱡᱟᱦᱟᱸᱨᱮ ᱩᱥᱩᱞ ᱨᱮᱸᱡᱽ ᱨᱮᱱᱟᱜ ᱠᱩᱴᱩᱨ ᱟᱨ ᱞᱟᱫᱟᱠᱷᱤ ᱠᱟᱞᱪᱟᱨ, ᱯᱟᱨᱚᱢᱯᱚᱨᱟ ᱟᱨ ᱞᱟᱫᱟᱠᱷ ᱨᱮᱱᱟᱜ ᱟᱫ ᱟᱠᱟᱱ ᱠᱩᱥᱤᱱ ᱠᱚ ᱧᱮᱞ ᱥᱟᱸᱜᱮ ᱞᱟᱹᱜᱤᱫ ᱥᱟᱡᱟᱣ ᱦᱩᱭ ᱟᱠᱟᱱᱟ᱾ ᱒᱐᱒᱒ ᱥᱟᱞ ᱨᱮᱱᱟᱜ ᱡᱮᱜᱮᱛ ᱡᱟᱠᱟᱛ ᱛᱤᱨᱞᱟᱹ ᱢᱟᱦᱟᱸ ᱨᱮ, ᱩᱱᱤ ᱫᱚ ᱨᱟᱥᱴᱨᱚᱯᱚᱛᱤ ᱨᱟᱢ ᱱᱟᱛᱷ ᱠᱚᱵᱤᱸᱫᱽ ᱴᱷᱮᱱ ᱠᱷᱚᱱ ᱟᱡᱟᱜ ᱠᱟᱹᱢᱤ ᱠᱚ ᱵᱟᱠᱷᱨᱟ ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱠᱮᱫᱟ᱾

ᱥᱟᱹᱠᱷᱭᱟᱹᱛ